Quatre amistosos i la Lliga Catalana a casa per al Cadí - Regió7 :: El Diari de la Catalunya Central\nQuatre amistosos i la Lliga Catalana a casa per al Cadí\nLes urgellenques es prepararan per iniciar bé la lliga, el 28 de setembre\nredacció 01.08.2019 | 23:37\nGeorgina Bahí, contra el Mann Filter, la temporada passada toni solanelles\nGeorgina Bahí, contra el Mann Filter, la temporada passada\nEl Cadí la Seu tindrà cinc partits de preparació abans de començar la Lliga Femenina, el proper 28 de setembre contra l'Ensino. El conjunt de Bernat Canut tindrà una combinació de duels a casa, dos, i a fora, amb visita inclosa a Tolosa per jugar contra el TMB, una manera de començar a tastar els duels europeus que afrontarà al cap de poques setmanes.\nDe fet, el club també va informar que les proves físiques i mèdiques a la totalitat de la plantilla, que ja està configurada des de fa dies, es faran entre el 23 i el 26 d'agost. Aleshores començaran els entrenaments, que s'allargaran durant dues setmanes abans de la disputa del primer partit.\nDos cops el Mann Filter\nEl duel serà al Palau d'Esports de la Seu d'Urgell, el proper 8 de setembre, contra el Mann Filter Saragossa. Al conjunt aragonès juga la pivot del Cadí de la temporada passada Merritt Hempe i a les urgellenques actua la internacional Lucila Pascua, que l'any passat va actuar a la capital aragonesa.\nQuatre dies més tard hi haurà un partit internacional. El conjunt de Bernat Canut viatjarà a Tolosa per jugar contra el TMB Basket de la ciutat del Llenguadoc. El conjunt francès juga a la segona categoria del bàsquet gal.\nTres dies després, tindrà lloc l'únic partit oficial de la pretemporada. El Palau Municipal d'Esports serà la seu de la Lliga Catalana, que jugaran el Cadí i el vigent campió de la lliga estatal, l'Spar CityLift Girona. El 18 de setembre, nou enfrontament amb Mann Filter, aquest cop a Saragossa. Finalment, sis dies abans de l'inici de la lliga, Mollerussa serà la seu del darrer partit de preparació, entre el Cadí i un València que la temporada passada va fer una passa endavant i que aquest estiu s'està reforçant molt.\nA partir de la setmana que ve hi haurà activitats lectives digitals per l'alumnat.\nBrutal agressió a una dona per robar-li la bossa al metro de Barcelona.\nLes vendes de la T-usual dupliquen les dels antics abonaments mensuals i baixen els títols de 10 viatges.


Trobada Escoles Verdes Catalunya Central (alumnat) – Associació de Mares i Pares d'Alumnes\nTrobada Escoles Verdes Catalunya Central (alumnat)\nEl dimecres dia 2 de març, els delegats verds del Peguera, és a dir, l’Alex Serracanta, l’Adrià Baselga, la Judit Vacas i jo (Queralt Pujol) vam la torre Lluvia a on es celebrava la trobada d’Escoles Verdes de Catalunya Central.\nVam pujar a un bus que ens va deixar molt aprop de la torre, quan vam arribar vam esmorzar, l’entrepà que portàvem, i els membres de l’organització ens va donar per escollir sucs o llet que vam beure en gots de plàstic reutilitzables que vam retornar finalitzat l’esmorzar\nDesprés ens van separar per grups, tots els de l’ESO i batxillerat érem en el grup dels grans, ja que, en la trobada també hi participaven escoles d’educació infantil i primària.\nAmb els companys de cada grup es va realizar una sortida ambiental per l’entorn de l’Anella Verda més proper a la Torre Lluvia, és a dir, la zona de la Suanya i del Gorg Blau, dins de la riera de Rajadell.\nAmb l’ajut de la monitora, la Gisela, mentre anàvem caminant per l’anella verda llegíem unes frases sobre les accions en relació al projecte d’Escola Verda i Solidària que cada institut desenvolupa, la idea d’aquesta lectura de frases era comentar el que fem dins dels nostres centres i d’aquesta manera veure les altres propostes que están desenvolupant en els altres instituts.\nVa ser entretingut i vam veure que hi havien moltes coses a millorar en relació a aquestes temàtiques, que nosaltres desconeixíem i també vam agafar moltes idees originals d’activitats que fan en altres centres per cridar l’atenció a la gent i motivar-los a implicar-se en el respecte del medi ambient i a treballar per a un món més igual per a tothom.\nQueralt Pujol Llacuna 3rB


La UBM aposta pels ‘Tastets culturals’ al Mercat de la Plaça Gran - NEM Negoci Empresa Mataró\nLa Unió de Botiguers de Mataró estrena la I edició de l’activitat ‘Tastets culturals’. Es tracta d’una activitat pensada per a tota la família i que té com a principal objectiu dinamitzar l’entorn comercial de la Plaça Gran.\nExcepcionalment, aquesta iniciativa cultural, s’estrena aquest dissabte, 12 de maig, però la voluntat és que es faci cada primer dissabte de mes i durant tot l’any, tal i com detalla el President de la Unió de Botiguers de Mataró, Jordi Novo. En aquest sentit, Novo explica que la voluntat és “replicar activitats de l’àmbit de la cultura i relacionades amb la ciutat de Mataró” i recorda que l’activitat “és oberta a tothom qui hi vulgui col·laborar”.\nPer la seva banda, Roser Vives, vocal de la junta de la UBM i una de les principals impulsores de l’activitat explica que aquesta “és una manera de convidar als mataronins a passejar pel casc antic de la ciutat un dissabte al matí” però ha recordat que l’atracció comercial “segueix en mans dels establiments, que han d’aconseguir cridar l’atenció”.\nAquest dissabte, 12 de maig, a partir de les 11 del matí, s’estrena el cicle amb una sessió de contacontes per als infants, a càrrec de Buc de Llibres.\nNEM és un projecte de futur que pretén canviar l’entitat i adaptar-la a les necessitats…\nEts artista? Vols exposar la teva obra al centre de Mataró? Un any més, i…


Terrasses amb encant al Penedès\nEls millors llocs on sopar a la fresca\nHem seleccionat cinc restaurants amb terrassa situats en espais únics\nL’estiu també pot ser sinònim de terrassa. Quan el sol amaina ve molt de gust estar a la fresca i més si es pot fer en algun lloc amb bon menjar i on, a més, s’estigui envoltant d’encant i es programi música i activitat diversa. Per això hem preparat aquest article seleccionant cinc terrasses de diferents punts del Penedès que t’ajudarà a que les nits d’aquest estiu siguin memorables.\nEivissa al Penedès amb la Terrassa del Restaurant Sumoll\nEl Restaurant Sumoll està ubicat en una masia catalana envoltada de vinyes al cor del Penedès. Si aquest estiu no et pots escapar a Eivissa, podràs imaginar-te que hi ets sopant a la terrassa d’aquest restaurant. Amb una decoració al més pur estil chillout, podràs gaudir de bon menjar i després de bona música i còctels al Club Sumoll. La proposta dels dijous és “Tapes pel Cava”: amb només 11 euros tens 5 tapes elaborades pel xef i tot el cava que vulguis. I les nits de divendres i dissabte hi ha el menú Dgusta, un menú degustació amb maridatge de vins i caves Ferré i Catasús per 29 euros.\nCtra. Sant Sadurní km. 8\nTel. 93 897 50 89\nVistes al Montmell i al mar amb música en directe al restaurant del Pitch & Putt del Vendrell\nLa magnífica terrassa del restaurant del Pitch & Putt del Vendrell, amb unes vistes al mar i al cim del Montmell, farà que el temps s’aturi. I més si t’espera un sopar saborós acompanyat de bona música en directe. I és que al bell mig d’un camp de Pitch & Putt podràs degustar les especialitats de la casa: gall negre del Penedès o el chuck flap, carn de Nebraska a la brasa. La música en directe i les nits temàtiques seran tots els dissabtes de juliol i agost amb un menú de només 29 euros. I després de sopar, què et semblarien uns gintònics o unes copes per acabar de gaudir del moment?\nC. Schubert, s/n\nUrbanització El Vendrell Mar\nTeatre, música i tapes al cor de la capital del cava, al Taps de Suro\nA la Plaça de l’Ajuntament hi ha un dels locals més de moda de Sant Sadurní. És el Taps de suro, on elaboren plats de qualitat en petit format per poder compartir amb la parella o els amics. Tapes variades que no cal prendre en racions complertes; així pots degustar diversitat. Per l’estiu, han parat taula a la terrassa i la plaça s’anima amb els concerts, monòlegs i espectacles teatrals que programen pensats especialment pels clients del restaurant.\nUn clàssic de Sant Salvador on passar vetllades úniques, al Restaurant Xaloquell\nUn petit oasi enmig del bullici de les platges del Vendrell. Un espai on gaudir a la fresca i durant tot l’estiu de la gastronomia clàssica, fresca i molt mediterrània. Xaloquell és sinònim de bones paelles, suquets, fideuàs i de peix i marisc fresc. Els divendres, a més, els sabors es mesclaran amb la música en viu del piano.. I si sou una colla, us poden fer menús tancats. És l’espai ideal per passar una vetllada romàntica o una trobada familiar en un espai acollidor i fresc sota les moreres.\nPlatja de Sant Salvador - El Vendrell\nAls peus de Santa Maria, la millor vista de Vilafranca a la Taverna de Vinseum\nUna de les places on passen més coses de Vilafranca és a la de Jaume I. Allà, als peus de la Basílica de Santa Maria s'instal·la la terrassa de la Taverna de Vinseum. Una àmplia oferta de vins a copes on tastar les darreres novetats i curiositats de cellers d'arreu de Catalunya acompanyats de diferents platets. Destaquem els bunyols de bacallà, les braves o les boníssimes hamburgueses que ja vam seleccionar entre les millors del Penedès.\nIniciem l'agost amb moltes fotografies


[Iniciativa emprenedora] Ser emprenedor\nCada persona és diferent i té una percepció i uns objectius diferents a la vida, i cadascú l'afrontarà d'una manera o altra. Per posar un exemple, una persona amb una feina monòtona s'hi pot dedicar tota la seva vida i ser la persona més feliç del món i no haver tingut mai la necessitat ni les ganes d'emprendre. És clar que aquesta persona podria haver estat emprenedora, però mai s'ho ha plantejat perquè no li ha fet falta. Per això opino que no tothom ho pot ser.\nTambé s'ha de tenir molt present si una persona serà capaç de recuperar-se després de topar amb un, dos, tres, etc. impediments, cosa que la pot fer tirar-se enrere a l'hora de prendre la decissió d'emprendre per primer cop i no fer-ho per la por al fracàs.\nPel que fa al tema de la financiació, no crec que sigui cap impediment. Es pot trobar finançament a multitud de llocs: estalvis propis, bancs, crowdfunding, fons d'inversió, business angels, etc.\nLa creativitat juga un alt paper en el moment de la concepció de la idea. Però un cop la idea esdevé una realitat, l'emprenedor ha de mantenir l'empresa i això ja no requereix tanta creativitat.\nSer arriscat té els seus avantatges, però crec que per ser emprenedor també s'ha de tenir altres qualitats com ara: seny, paciència o perseverància.\nEtiquetes: creativitat, emprenedor, Iniciativa emprenedora


La Generalitat reduïx cues i temps d'espera amb el nou registre unificat - Actualitat - Generalitat Valenciana\nLa Generalitat reduïx cues i temps d'espera amb el nou registre unificat\nLa Generalitat ha iniciat el projecte d'unificació de registres presencials de l'Administració valenciana davall un únic sistema d'informació, UNIREG. El projecte permetrà centralitzar en una única instal·lació informàtica els registres de totes les conselleries, reduint el cost en manteniment i millorant l'eficiència de la Generalitat.\nEl projecte UNIREG consistix a unificar, davall un mateix sistema d'informació, tots els registres presencials d'entrada i eixida dels distints departaments de la Generalitat.\nEstos registres anoten l'enviament i recepció de documentació entre ciutadans, empreses i Administració i, fins ara, funcionaven de forma independent segons les competències de cada departament. L'objectiu és, en un termini de sis mesos, centralitzar els registres en només un servidor d'aplicacions i una única base de dades.\nSegons el director general de Tecnologies de la Informació, Vicente Aguiló, "açò comporta un canvi de filosofia, ja que la finalitat és que, per exemple, quan un ciutadà o empresa faça entrega d'un document, en qualsevol de les seus registrals, l'entrega es faça totalment efectiva, des d'eixe mateix instant, a efectes legals i jurídics".\nFins a la data, l'Administració anotava l'entrada de la documentació per a després enviar-la al registre del departament competent, amb el consegüent retard en els terminis. Amb UNIREG, tots els departaments podran accedir al mateix registre, incloent-hi tots els històrics, i actualitzar la informació al moment.\nSegons Aguiló, "açò permetrà millorar el funcionament intern i l'eficiència de la Generalitat, ja que es pot repartir la càrrega de treball entre els empleats públics per a reduir les cues en determinats moments de major activitat, com els relacionats amb subvencions agràries, beques educatives, ocupació, etc".\nEl projecte perseguix, també, racionalitzar les instal·lacions informàtiques, passant de les actuals 16 a una única instal·lació, la qual cosa permetrà estalviar en costos de manteniment.\nD'altra banda, Aguiló ha explicat que "açò ajudarà a fer que la ciutadania perceba a la Generalitat com una única entitat, sense disgregacions per conselleries o edificis, que funciona amb independència de les reorganitzacions competencials que es produïxen en el Consell amb el pas del temps".\nUNIREG compta, actualment, amb més de 4.000 usuaris, funcionaris de la Generalitat. A més, inclou el registre departamental per a les comunicacions internes, la qual cosa permetrà avançar en el procés cap a l'Administració sense paper, en compliment del Decret 220/2014 sobre Administració electrònica, que indica que este tipus de comunicacions ha de realitzar-se per mitjans electrònics.\nActualment, s'ha implantat una primera experiència pilot en la Direcció General de la Intervenció, on, unida a l'ús de la firma electrònica, ja està generant una gran reducció de l'ús de la valisa i, per tant, de temps i paper. El pròxim pas serà la formació d'usuaris per a traure el màxim profit al projecte.\nAixí mateix, quan UNIREG estiga plenament implantat, la Generalitat preveu integrar-lo en l'aplicació que gestiona el Ministeri d'Hisenda i Administracions Públiques per a l'accés al registre electrònic comú i al sistema d'interconnexió de registres entre Administracions Públiques, l'Oficina de Registre Virtual (ORVE).


Els tres bacteris que causen més infeccions alimentàries | Consumer\nEls tres bacteris que causen més infeccions alimentàries\nCampylobacter, Salmonella i Listeria han estat els microorganismes que han causat la majoria dels casos de malalties alimentàries en la UE durant 2012\nLes zoonosis són malalties que es poden transmetre, de forma directa o indirecta, entre animals i persones a través del consum d’aliments contaminats. Cada any es realitzen estudis en l’àmbit comunitari per conèixer quins són els bacteris patògens més comuns i quin és la incidència real d’aquestes infeccions. El Centre Europeu per a la Prevenció i Control de Malalties (ECDC) i l’Autoritat Europea de Seguretat Alimentària (EFSA) han fet públic un nou informe que mostra quins són els microorganismes que han causat la majoria dels casos de malalties alimentàries en la UE durant 2012. L’article analitza Campylobacter, Salmonella i Listeria com els principals bacteris responsables d’infeccions alimentàries.\nPer a l’elaboració del nou informe del Centre Europeu per a la Prevenció i Control de Malalties (ECDC) i l’Autoritat Europea de Seguretat Alimentària (EFSA), els experts han tingut en compte un total de 15 malalties zoonóticas, entre les quals, a més de les causades per Campylobacter, Salmonella i Listeria, s’inclouen I. coli, brucelosis, triquinosis, toxoplasma o Mycobacterium bovis.\nUna visió general als resultats de l’any 2012 permet concloure que els casos confirmats han estat menors en comparació dels de 2011. En total, i segons l’informe, s’han comprovat 5.363 brots d’origen alimentari causats per Salmonella, Campylobacter, toxines bacterianes i virus, i els principals aliments implicats han estat ous, peix i productes de la pesca. A Espanya, s’han detectat 447 brots, sent un dels països amb una menor taxa de notificació, al costat de Polònia i França. Tots aquests resultats han estat possibles gràcies a la informació remesa pels diferents Estats membres a la Comissió Europea i l’EFSA.\nA més, una de les mesures preventives plantejades pels científics per reduir el nombre de zoonosis ha estat la “identificació dels animals i productes alimentosos com a fonts d’infecció”. Així, s’ha verificat que les principals vies de contagi de Salmonella són els ous contaminats i derivats i la carn de pollastre, aquesta última també responsable de la majoria dels casos de Campylobacter.\nCampylobacter, la més habitual, malgrat reduir-se els casos\nEls casos de campylobacteriosis descendeixen en 2012 per cinquè any consecutiu\nUna de les principals conclusions de l’informe és que, a pesar que els casos de campylobacteriosis han disminuït durant 2012 per cinquè any consecutiu, continua sent la malaltia zoonótica més freqüent, amb poc més de 214.000 casos confirmats. Els experts no s’atreveixen a afirmar, no obstant això, que es pugui parlar d’una tendència a la baixa que es mantingui en els propers anys.\nPresent sobretot en la carn de pollastre contaminada, aquest bacteri, amb un període d’incubació de dues a cinc dies, provoca diarrea, dolor abdominal, febre, mal de cap i nàusees. També pot contaminar la llet crua i productes làctics i, amb menys freqüència, peix i productes pesquers, així com verdures fresques. Una altra de les causes de transmissió important és la contaminació creuada durant la preparació i manipulació d’aliments.\nSalmonella, un marcat descens\nA pesar que existeixen més de 2.600 serotipos de Salmonella, solament un nombre limitat està associat amb la majoria d’infeccions en persones. La salmonelosis humana es caracteritza per l’aparició de febre, dolor abdominal, nàusees i vòmits, en un període de 12 a 36 hores. En la majoria dels casos, els efectes són lleus.\nSegons el nou informe presentat fa uns dies, es van registrar en 2012 un total de 92.916 casos de salmonelosis en els 27 Estats membres. La tendència estacional de salmonelosis és molt clara, ja que la majoria dels casos s’han confirmat durant els mesos d’estiu. A pesar que els casos han disminuït un 4,7% respecte a l’any 2011, i que les xifres demostren un lleuger descens per setè any consecutiu, els experts reconeixen la importància de no baixar la guàrdia i mantenir una vigilància contínua. Bona part de les raons per les quals la incidència d’aquest bacteri ha disminuït es deu, segons els científics, als programes de control que duen a terme els països en animals de granja.\nA causa que el seu reservorio principal és el tracte intestinal d’una àmplia varietat d’animals domèstics i silvestres, aquest bacteri pot estar present en nombrosos aliments, tant d’origen animal com a vegetal. En molts casos, la transmissió es produeix quan els microorganismes s’introdueixen a les àrees de preparació d’aliments, i aquests es multipliquen amb temperatures inadequades d’emmagatzematge, una cocció inadequada o la contaminació creuada.\nListeria, augment dels casos\nA diferència dels dos bacteris anteriors, les infeccions per Listeria han augmentat de forma progressiva en els últims cinc anys. En 2012 s’han registrat un total d’1.642 casos, un 10,5% més respecte a l’any 2011. A pesar que el bacteri inclou 10 espècies diferents, els casos de listeriosis estan provocats sobretot per L. monocytogenes, organismes ubics que es distribueixen en el medi ambient, sobretot en el sòl. La principal via de transmissió a les persones i animals és el consum d’aliments o pinsos contaminats. Per destruir el bacteri, que es troba en aliments crus i processaments, aquests han de cuinar-se a temperatures superiors a 65 ºC, ja que entre 2 ºC i 4 ºC aquest microorganisme es multiplica amb facilitat.\nLa Listeria pot afectar als nounats, ancians i persones amb sistemes immunològics afeblits. Els símptomes solen assimilar-se als efectes gripales lleus i diarrea. Segons l’informe de l’EFSA, es tracta d’una de les “causes més importants de mort per infeccions transmeses per aliments als països industrialitzats”.\ncampylobacter listeria-ca Salmonella transmissió zoonosis


Can Mercader estrena el 15 de gener nova programació d’Actvitats Dirigides – Parc Esportiu Llobregat\nCan Mercader estrena el 15 de gener nova programació d’Actvitats Dirigides\nCan Mercader estrena nova programació d’activitats dirigides amb l’arribada de l’any nou. Tot a punt perquè els nostres abonats gaudeixin de més varietat i nous horaris adaptats a totes les necessitats.\ni recorda que a partir d’ara també els abonats del PELL podran gaudir de les activitats de Can Mercader i viceversa, amb la posada en marxa de la novetat per excel·lència. Una mateixa tarifa que permet l’accés a les dues instal·lacions.\nAprofita, més de mil activitats mensuals entre les dues instal·lacions.\n16/01/2018 /by Àrea social Procornellà - PELL\nhttp://www.parcesportiullobregat.com/wp-content/uploads/2017/04/Can-Mercader-interior-1.jpg 353 1500 gimcoradmin http://www.parcesportiullobregat.com/wp-content/uploads/2017/04/LogoAreaSocialPROCpng-300x74.png gimcoradmin2018-01-16 12:26:402018-01-18 11:13:50Can Mercader estrena el 15 de gener nova programació d'Actvitats Dirigides\nDisbauxa i festa! Arriba el Carnestoltes 2018 en el PELL i Can Mercader30/01/2018 - 10:02\nMillorem els nostres canals de comunicació, participa en les enquestes de satisfacció. Perquè la vostra opinió ens interessa!17/01/2018 - 09:46\nCan Mercader estrena el 15 de gener nova programació d’Actvitats Dirigides16/01/2018 - 12:26\nEl ciclista Óscar Pereiro participa en l’aniversari de Can Mercader. Programació especial del 15 al 21 de gener29/12/2017 - 11:00\n2018 amb bones notícies: una tarifa, dues instal·lacions28/12/2017 - 12:25\nPer seccions Select Category Can Mercader (15) Centre Cívic (4) Cornellà en Miniatura (1) Ludoteca (4) Notícies (16) PELL (21)\nEl ciclista Óscar Pereiro participa en l’aniversari de Can Mercader.... Millorem els nostres canals de comunicació, participa en les enquestes de satisfacció....


‘Iniestazo’ de Mas, que salva l’independentisme i eleva la seva figura a una altra esfera - El Dietari del Procés - Blogs de l'indirecte!cat\nDietari 2014 Dissabte, 9.1.2016. 23:59 h\nanna gabriel, carles puigdemont, gabriela serra, junts pel sí, mas, puigdemont\nEl dia començava amb noves converses entre Junts pel Sí i la CUP, però ningú tenia cap expectativa. Aviat, però, saltaven totes les alarmes i començaven a córrer rumors a tort i a dret que Artur Mas podria fer un pas al costat en favor de Muriel Casals, Neus Munté o... Carles Puigdemont. Sorpresa. Salta la banca. Per què ningú l’havia inclòs a les principals travesses? L’alcalde de Girona està molt menys cremat que les altres dues candidates, i tot i que al principi ningú hi donava massa credibilitat, la teoria s’ha anat convertint en un fet consumat... Bogeria. Eufòria.\nEra evident, però, que Artur Mas no faria un pas al costat sense més. Durant el dia s’ha comentat que l’encara president en funcions seria conseller en cap, ocuparia algun altre càrrec al govern o no seria a l’executiu, mentre que d’altra banda també ha circulat que Mas, abans de marxar, volia deixar lligada la independència i... Convergència. Els rumors han acompanyat a la ciutadania que, amb l’ai al cor, han viscut unes hores crucials pel país i han sortit de dubtes a les 6 de la tarda amb una compareixença de l’encara cap de l’executiu en funcions.\nEl que sí que és segur és que la jugada és mestra, ja que ara Mas, que hauria estat potser humiliat el març, ara surt per la porta gran i eleva la seva figura a una altra esfera, la dels mites de l’independentisme. A més, salva els mobles per CDC, que no s'haurà d'enfrontar a unes molt temudes urnes i ara podran vendre que han estat els més generosos. Esquerra ja no pot somiar en una victòria electoral, però tothom reconeixerà que s’ha sacrificat també pel procés, mentre que la CUP ha quedat desballestada per Artur Mas. L’han aconseguit arrencar de la cadira i han complert amb la promesa electoral, però Mas els ha deixat estèrils i s’han endut la llufa de ser els més intransigents al final.\nAmb tot, és evident que l’independentisme ha guanyat i torna a fer un gran impuls, ja que ara el problema més gran en aquests tres anys de procés està resolt: la unitat d’acció. A més, ara ja no hi ha més pantalles intermèdies i només hi ha una carretera per davant per recórrer: la que ha de portar a la sobirania màxima. Pel que fa a l’unionisme català i espanyol, el moviment Puigdemont ha suposat el mateix que el gol d’Andrés Iniesta en les semifinals de la Lliga de Campions de futbol de l’any 2009 pel Chelsea: un ‘iniestazo’, un gol a l’últim minut del temps afegit, quan fa més mal. Aquest diumenge s'ha de consumar amb una votació d'investidura in extremis que no s'ha d'allargar en cap cas més de mitjanit. Altrament el que es consumaria seria el ridícul més gran de la història del parlamentarisme català.


Barbacoa Sport Team: ULTRA TRAIL CATLLARÀS 27/07/13\nPRESENTACIÓ del Catllaràs\nTRAIL Catllaràs 30k 2.000m D+\nUT Catllaràs 55k 4.000m D+\nDiuen que l’eco de la brama del cérvol recórrer de punta a punta la Serra de Catllaràs reclamant l’atenció de les femelles. Un joc entre dos que deixarà de ser-ho perquè la família del trail running també ha respòs a la crida. Tan sols hem d’escoltar el nostre instint animal i endinsar-nos en aquest espai de gran bellesa i riquesa natural. I allà, enmig de la immensitat de les nostres muntanyes, quedarem reduïts a res quan lluitem en cada una de les nostres passes. Potser tocarem la glòria, o potser no, però aquest 27 de juliol ens espera una aventura excitant; la Volta al Catllaràs.\nNo estarem sols. Els municipis de La Poble de LIllet, Hostal Falgars, Sant Julià de Cerdanyola, Malanyeu, La Nou de Berguedà, Castell de l'Areny i els refugis de la Clusa i Ardericó s’agafen de la mà per acompanyar-nos en aquest viatge. Punts de trobada de caminadors i excursionistes que visitarem fugaçment perquè la Volta al Catllaràs no entén de repòs i descans. Tenim pressa i volem convertir-nos en aquell súper heroi que somiàvem ser de petits, capaç de fer realitat la més gran de les proeses.\nLa primera d’elles dibuixa un recorregut de 30 quilòmetres amb 2.000 metres de desnivell positiu en el format Trail. I pels més agosarats, per els que mai en tenen prou i sempre en volen més els hi presentem l’Ultra Trail; 55 quilòmetres amb 4.000 metres de desnivell positiu. Dos batalles, però un únic camp de combat, la Serra de Catllaràs en el cor del Pre-Pirineu.\nUn terreny exigent entre boscos de pi i faig. Prats d’alta muntanya per alçar de nou la vista. Fonts i rierols per oxigenar-nos i poder seguir mirant cap endavant. En definitiva, una zona pirinenca d’interès natural de difícil accés que la converteixen en un hàbitat ideal per la vida salvatge i per la pràctica d’aquest esport que tant estimem. El dissabte 27 de juliol de 2013 la Volta al Catllaràs respondrà a la brama del cérvol.\ninfo@klassmark.com tel: 0034 659649209 www.klassmark.com www.catllaras.com\nPublicado por Pewee en 8:15\nEtiquetas: Catllaràs, hg, klassmark, ultra trail


El nostre planeta és un planeta rocós que té una superfície sòlida i activa amb muntanyes, valls, canons, planes, etc. A més, és especial i diferent a la gran majoria de plantes perquè conté aigua. Aquesta cobreix el 70% de la superfície terrestre .\nSi parlem de l’aire que respirem, podem dir que està format principalment per nitrogen, encara que té un gran percentatge d’oxigen per a respirar.\nAquest aire es troba dins d’una atmosfera que ens protegeix dels meteorits que hi entren, ja que, la majoria es descomponen en ella abans que puguin atacar la superfície com a meteorits, i d’altres problemes com les radiacions que absorbeix.\nCom que vivim a la Terra des de fa 2 milions d’anys, podríem pensar que sabem tot el que cal saber sobre ella, però sabem que encara tenim molt per aprendre. Ara mateix, hi ha molts satèl·lits que orbiten la terra prenent fotos i mesures, d’aquesta manera, podem aprendre més sobre el clima, els oceans, el sòl, el canvi climàtic i altres temes importants.


Blai Peñarroya nou president d’una Mancomunitat de Els Ports més unida que mai | DiaDia\nHome Els Ports Castell de Cabres Blai Peñarroya nou president d’una Mancomunitat de Els Ports més unida que...\nBlai Peñarroya nou president d’una Mancomunitat de Els Ports més unida que mai\nEl passat dimarts va tindre lloc el ple d’investidura de Blai Peñarroya, regidor socialista a La Mata, com a president de la Mancomunitat Comarcal de Els Ports.\nDesprés d’anys sense que tots els pobles de la comarca estigueren integrats dins de l’organisme, ja s’han donat les primeres propostes i idees per a que tots el municipis formen part de l’ens sense importar el seu color polític. D’aquesta forma, segons assenyala Peñarroya l’idea d’integrar a tots el pobles es molt bona, ja que faria “més forta” a la Mancomunitat.\nPeñarroya, qui substitueix en el càrrec a Antoni Ripollés, ha afirmat que el que volen es continuar amb la línia de treball empresa en els últims anys, sempre apostant per recolzar els serveis i lluitar contra la despoblació.\nD’aquesta forma, el punt de partida passa per seguir treballant en la marca Els Ports és Autèntic per a posar en valor el patrimoni natural, històric i cultural de la comarca. A més, en aquesta mateixa línia, el nou president ha recordat que el dia 28 s’inaugura la ruta Camí de la Conquesta (Cinctorres-La Mata-Olocau) que amb diferents destinacions cada més ajudarà “a impulsar el patrimoni cultural i paisatgístic de la zona”.\nA més, com a proposta personal derivada del seu camp de treball com a ambientòleg, Peñarroya vol impulsar el respecte pel medi, la conservació i la gestió del medi natural de la comarca de forma que es dóne a conèixer tot el potencial natural dels Ports.


Imatges de la trobada a Cornellà de Llobregat – 1001\nImatges de la trobada a Cornellà de Llobregat\nEl parc de Can Mercader de Cornellà va acollir l’onzena edició de la trobada tintinaire, en un matí que començava amb molta boira però que afortunadament va escampar i va donar pas a una jornada assolellada i amb una temperatura ben agradable, impròpia del mes de novembre. Amb el temps que acompanyava i un cop muntades les paradetes, a partir de les 11 del matí va ser quan la gent va començar a arribar i es va animar l’ambient al parc de Can Mercader, que ja no va decaure fins a l’hora d’anar a dinar.\nUn ambient molt familiar, ja que una de les estrelles va ser el trenet on pujaven petits i grans i que fa un recorregut força extens pel parc, durant bona part del matí hi va haver cues per pujar-hi. En ocasió de la trobada l’estació de tren va passar de dir-se “Can Mercader” a “Molins de Dalt”, els tintinaires de ben segur en sabreu el motiu. A banda del trenet, els més petits també van poder escoltar un conta-contes i van poder pujar a un rocòdrom a recuperar la bufanda d’en Xang de Tintín al Tibet. Una de les activitats que no fou gaire reeixida va ser l’exposició de vehicles antics, ja que per diferents problemes tècnics només en va poder arribar un.\nHem de destacar la lectura del pregó de la trobada a càrrec d’Albert Jané, traductor de còmic al català i exdirector de la revista Cavall Fort, i la inauguració de la mostra de llengües tintinaires “Jo encara diria més”. Aquesta exposició es fa al Palau de Can Mercader i es pot visitar fins al 24 de gener de 2016, val molt la pena!\nCom en altres ocasions al migdia hi va haver un dinar de germanor per a socis i acompanyants, i a la tarda els actes van continuar dins el Palau de Can Mercader, on es van fer dues visites guiades i així vam conèixer la història del palau i la família que hi vivia. Mentre es feia la segona visita guiada en Xifort feia una de les seves interessants xerrades a la resta d’assistents. I ja per concloure els actes es va fer l’entrega de premis d’un concurs sobre la mostra de llengües tintinaires.\nVolem agrair a tothom qui va fer possible aquesta nova edició de la trobada tintinaire: Ajuntament de Cornellà de Llobregat, Museu Palau Mercader, l’associació Identitat, les diferents paradetes i també a la gent de Cornellà i socis de 1001 que més s’hi han implicat. A continuació us posem unes quantes fotografies de la jornada:\nEls premis del concurs\nL'ambient a les paradetes\nSortida amb el trenet\nCotxes clàssics: el jeep\nEl pregoner, Albert Jané\nL'estació de Molins de Dalt\nL'stand de 1001


Ecoinnovació i excel·lència en la producció vitivinícola de la DOQ Priorat | PECT Priorat\nEcoinnovació i excel·lència en la producció vitivinícola de la DOQ Priorat\nProducció alimentària sostenible d'excel·lència internacional\nInnovació i qualitat vitivinícola\nL’orografia particular del territori de la DOQ Priorat fa que existeixin diferències significatives entre les parcel·les que s’hi emparen. La identificació i categorització d’aquestes diferències és una de les estratègies triades pel Consell Regulador de la DOQ Priorat per tal de distingir i especialitzar els seus vins. La conservació d’aquest patrimoni vitícola és un altre dels pilars sobre els quals se sustenta aquesta operació.\nPotenciar en els mercats tot allò que fa única la denominació d’origen, tant des del punt de vista estrictament vitícola com des del punt de vista paisatgístic i territorial.\nCaracteritzar les particularitats de les subzones de producció de vi dins de la DOQ Priorat i unificar criteris sensorials per a l’avaluació i categorització dels vins.\nIncrementar el valor afegit i la competitivitat nacional i internacional dels vins.\nCaracterització enològica i vitícola\nRecuperació de varietats tradicionals autòctones i caracterització vitícola i enològica, i recuperació i estandardització d’elaboracions singulars ancestrals.\nEstabliment de protocols de producció vitivinícola en espais protegits\nConsisteix en la minimització de l’ús de fitosanitaris en vinya, l’optimització en l’ús de fertilitzants en vinya, l’estalvi de l’ús d’aigua i energia en el celler, i l’obtenció de la petjada hídrica i de carboni adaptades a les condicions singulars de la vitivinicultura del Priorat.\nMarket Lab DOQ Priorat\nFormació tècnica dels elaboradors en anàlisi sensorial per tal d’unificar criteris de caracterització i de definició de la qualitat esperada pels principals segments de consumidors. Estudi dels perfils característics i percepció de mercat de les varietats autòctones garnatxa i carinyena, establiment de perfils singulars de vins “premium” d’alt valor afegit i resposta de mercat en “vins de vila” i “vins de finca”.\nProp d’una cinquantena d’assistents a la matinal sobre els projectes PECT d’especialització i competitivitat territorial del Priorat\nMatinal sobre els projectes PECT d’especialització i competitivitat territorial a la comarca del Priorat


Dijous, 21 Maig 2015 08:11\nT'agradaria passar una bona estona amb companys/es de professió, conèixer noves tendències, compartir experiències, impressions...? El món educatiu és apassionant. Tot un repte! Amb la teva ajuda volem convertir #opengirona15 en un espai obert de trobada i intercanvi\nDimarts, 28 abril 2015 10:12\nJornada de Programació Robótica Educativa i Impressores 3D - #PR3D2015\nDe nou el grup de recerca DiM i l'Associació Espiral organitzen conjuntament unes Jornades per a tota la comunitat educativa. Serà una Jornada monogràfica sobre la programació, la robòtica i la impressió 3D aplicades a l'educació i abastarà totes les etapes educatives, des de la primària fins a la universitat. Coneixerem les experiències més rellevants…\nEl punt de trobada anual de Realitat Augmentada i Virtual en Educació. L'Associació Espiral Educació i Tecnologia i l'Ajuntament de Saragossa a través de la Direcció General de Ciència i Tecnologia tenen el plaer de comunicar-vos la celebració de la Jornada Aumenta.me 2015 , que tindrà lloc al Centre d'Art i…


Club de lectura feminista – Sorotopia\nT’agrada llegir? Vols conéixer més sobre el feminisme?\nSorotopia aposta per la transformació social a través del coneixement de la història i de la teoria feminista.\nVolem donar veu a autores que han escrit obres en clau feminista i amb perspectiva de gènere. A través dels seus escrits veurem el món amb els seus ulls, que en moltes ocasions ens resultaran llunyans, però tremendament familiars.\nEn aquest camí que iniciem plegades, farem un recorregut a través de les obres d’escriptores d’arreu del món, amb les què aprendrem a apreciar els diferents paradigmes culturals, i les conseqüències directes d’aquests en el dia a dia de les dones.\nDilluns dia 26 d’octubre a les 19:00 hores\nEn aquest lúcid assaig, Alma Guillermoprieto es descobreix interrogant-se a si mateixa sobre el seu feminisme. El seu dubte és alhora un recorregut pel seu pensament, els seus records i una sèrie de vivències que van ressignificant-sea la llum de l’actual ressorgiment de la revolució de les dones: el #MeToo, les noves masculinitats, l’ètica.\nAmb el seu coneixement excepcional de la realitat d’Amèrica Llatina, l’autora fa una profunda reflexió sobre el que significa ser feminista en un continent violent i patriarcal en el qual les dones que han perdut la terra, els seus fills i els seus marits han de defensar la seva vida i la d’altres dones com elles. La seva aproximació al feminisme és com el seu periodisme: lliure de doctrina, repleta de preguntes i proveïda de les pistes necessàries per a trobar respostes.\nSi teniu qualsevol dificultat o dubte per trobar el llibre, si us plau, poseu-vos en contacte amb nosaltres.\nApunta’t i comparteix amb nosaltres la teva pròpia visió sobre el feminisme.


Comprar Alión 2015 | Preu i opinions a Uvinum\nAl principi el Alión 2015 es va considerar com un vi de "segona classe" i va ser l'as sota la màniga dels cellers Vega Sicília; però, amb el pas del temps i el reconeixement que va obtenir entre els que van començar a beure-ho, va aconseguir posicionar-se com un vi autèntic i amb segell propi: un negre amb renom a la Ribera del Duero.\nEl Alión 2015 prové de vinyes que tenen entre 25 i 30 anys d'antiguitat i que exalten la riquesa de la varietat Negre Fi. La verema és manual i es realitza una acurada selecció del fruit per garantir la millor qualitat possible. El resultat final és un negre elegant, intens i equilibrat que acompanyarà a la perfecció les teves graellades i carns cuites.\n2016,\t2014,\t2013,\t2012,\t2011,\t2009,\t2008,\t2007,\t2006,\t2005,\t2004,\t2003,\t2002,\t2001,\t2000,\t1999,\t1997,\t1996,\t1995,\t1994,\t1993,\t1992 i\tN/A\nDescripció sobre Alión 2015\nAlión 2015 (Tempranillo i Tinto Fino)\nVista: Color robí intens i brillant, amb matisos violacis.\nNas: Aromes intensos i agres, amb notes a fruits vermells silvestres, violetes i espècies.\nBoca: Sabor envoltant, amb notes especiades a fruits vermells silvestres i tanins ben integrats.\nVINYA: Cellers Alión.\nRAÏMS: Ull de llebre i Negre Fi.\nELABORACIÓ: Després de que els raïms són seleccionades meticulosament i recollides a mà, aquestes passen per una fermentació en dipòsits d'acer inoxidable a temperatures controlades d'entre 24 i 27 ° C durant 7 dies.\nMARIDATGE: Pastes amb salses de carn, formatges madurs, carns vermelles rostides i embotits.\nOpinions sobre Alión 2015\nLa teva puntuació de Alión 2015:Puntua Alión 2015:\nVeure mésGert Pot., Feb 20\nOpinions sobre altres anyades de Alión 201520122011\nNabius, cacau, regalèssia, saborós, rodó, profund. 93 punts\nSi et va agradar Alión 2015, també pots gaudir de ...\nSi vols comprar Alión 2015, a Uvinum trobaràs els millors preus de Vi negre Ribera del Duero.


SANCIONS IMMINENTS A INCÍVICS DE SFG | Ràdio Sant Feliu\nSANCIONS IMMINENTS A INCÍVICS DE SFG\n8 de Novembre de 2015 per Ràdio Sant Feliu\nL’Equip de Govern de Sant Feliu està a punt de portar a terme diverses accions sancionadores contra els incívics. Es pretén que situacions, com l’eliminació dels contenidors de la placeta Sant Joan, que s’han sostret de nou en nou quan era una millora pels ciutadans, no es converteixi en una constant en altres àmbits pel comportament d’una petita part dels ciutadans que afecten a la majoria.\nUna de les accions més protestades pels veïns és la de les femtes de gossos que els propietaris no recullen, que afecta a la imatge i a la salubritat i alguns, a més, no porten lligades les seves mascotes, la qual cosa també està prohibida.\nL’alcalde, Carles Motas, anunciava el passat dijous en el programa “Línia amb l’alcalde” de la nostra emissora, que a partir d’aquest dilluns policies locals de paisà tenen l’ordre de sancionar amb 200 euros a totes aquelles persones que no compleixin amb la normativa.\nUna altres de les accions previstes, recollint les constants queixes dels veïns, és la de controlar la velocitat en diverses vies del municipi. Motas reconeix que la demanda de ressalts és una constant però que el que s’ha determinat és sancionar als qui superin la velocitat estipulada atès que s’haurien de posar obstacles pràcticament a tot arreu.\nI afegia que cal actuar directament contra els conductors que superen els límits i que es faran controls de velocitat mitjançant un vehicle equipat que s’ha sol.licitat, per utilitzar, puntualment, al Servei Català de Trànsit (SCT) que ha respost positivament a la demanda.\nAquestes accions afegides a altres com abocaments, deixalles, destrosses al mobiliari urbà, sorells, etc. són situacions que pateixen la majoria de municipis, que posen campanyes en marxa en un intent de conscienciar als qui no compleixen les normes, com és el cas de l’Ajuntament de Badia del Vallès que va editar en la seva campanya el cartell que reproduïm centrant la culpa en els propietaris i no en les mascotes.


Robert Cerdá i Pilar Millán són els dos professors de l'Institut d'Ensenyança Secundària de Puçol davall la direcció dels quals dos grups d'alumnes de 2n de Batxillerat estan rodant nous episodis de la sèrie de televisió Contrasts, una sèrie sorgida l'any passat en el marc de la col·laboració entre l'Ajuntament i l'Institut de cara al Dia Internacional de la Dona. Els dos episodis en què treballen els alumnes de batxillerat són Sense castic i Vides perdudes. Seran estrenats el pròxim 3 de març, a les 5 de la vesprada, en el cine de la Casa de Cultura. En un acte que comptarà amb l'assistència dels protagonistes, tècnics, professors i amb entrada gratuïta a tots els qui ho desitgen.\nEn canvi, nosaltres, els professors que col·laborem en el rodatge, serem molt més egoistes, perquè estem aconseguint temps extra per a desenvolupar la nostra labor: educar en valors...recorden vostés? Serem afortunats, perquè tindrem el privilegi de veure-vos treballar en hores lliures, de contemplar com, indirectament, ens doneu el vostre esforç. No vos enfadeu, perquè els professors som més majors i tenim algu


L’Ajuntament preveu obrir les piscines d’estiu a finals de mes amb cita prèvia per controlar l’aforament – Mollerussa Televisió\nL’Ajuntament preveu obrir les piscines d’estiu a finals de mes amb cita prèvia per controlar l’aforament\nL’Ajuntament de Mollerussa preveu obrir les piscines d’estiu a finals de mes amb cita prèvia per tal de poder controlar en tot moment l’aforament. Així ho ha explicat aquest matí l’alcalde de Mollerussa, Marc Solsona, el qual no ha pogut concretar encara la data exacta ja que s’està ultimant la metodologia tecnològica a utilitzar per tal que sigui possible aquest control. També ha explicat que s’està acabant de detallar el paquet de cursets de natació que s’oferiran aquest estiu així com les condicions en què es duran a terme.\nL’alcalde ha assegurat que les piscines s’obriran i que un cop es pugui explicar quines seran les normes de funcionament que s’hauran d’aplicar enguany es farà pública la data concreta. També ha indicat que s’ha de preveure un seguit de condicionats com són les distàncies de seguretat i la desinfecció però que pel que fa al nombre de socorristes serà el mateix de cada any ja que es compta amb base a la làmina d’aigua i aquesta no ha variat. En aquest sentit, ha dit que l’objectiu és que tothom que accedeixi al recinte es pugui banyar i la previsió amb que es treballa es que es pugui obrir amb el 50% de l’aforament, la qual cosa voldria dir que hi hauria capacitat per a 277 persones simultàniament.


Solsona i Cardona activen una campanya per atraure talent empresarial - Regió7\n12·08·20 | 11:33\nL’Agència de Desenvolupament Local de Solsona i Cardona activa durant el mes d'agost una campanya d’atracció d’empreses i talent al territori Solcar (Solsonès i Cardona) a través de les plataformes LinkedIn i Youtube que s’allargarà fins al mes de març de l’any vinent.\nDe fet, no és una campanya nova per convertir el territori del Solsonès i Cardona en un pol d’atracció per instal·lar-s’hi o treballar-hi. Els anys 2017 i 2018, per afavorir la creació d’ocupació, l’Adlsolcar va elaborar un programa operatiu per captar noves empreses a Solsona, Olius i Cardona amb l’objectiu de fomentar la diversificació del teixit empresarial i la dinamització dels recursos endògens de la zona. Un dels treballs que en van sorgir va ser un catàleg titulat amb el mateix lema que ara es recupera. S’hi recollien els avantatges que presenten el Solsonès i la vila bagenca per a l’atenció a les empreses, com la finestra única empresarial; els assessoraments altament especialitzats; el Club de l’Autònom; el suport en la redacció de plans de negoci per a emprenedors, o els equipaments i serveis que s’hi concentren, entre d’altres.


Pere Ferrer : Alterant la percepció\nAlterant la percepció\nNo són més que uns objectes ordinaris que es poden trobar a qualsevol casa, tampoc és el millor us que li dono a la lensbaby, però de vegades pot resultar divertit fer algunes proves i veure si el resultat és satisfactori. Amb aquesta lent fotogràfica, com amb una lent tilt-shift o descentrable, podem modificar la percepció dels objectes, igual que si utilitzem una mitja fina davant de la lent, o la vaselina, i moltes altres maneres. Tot són eines útils per fer amb la fotografia el vulguem que sigui per a nosaltres, unes instantànies familiars, un reportatge, un concepte, una ambientació, les possibilitats són infinites, només es necessiten ganes de provar i arriscar una mica.\nEn aquestes fotografies, no te gaire sentit la utilització d'una lent Lensbaby, però hi ha ocasions en que pot ser una eina molt útil, encara que la majoria de fotògrafs pensin que és un caprici passatger i que no aporta res i que només cansa a l'espectador, alguna de les fotografies que he publicat en les entrades anteriors de parelles, i aquestes mateixes, m'agraden més, ni que sigui per simple estètica, que les mateixes fotos que vaig fer idènticament amb una lent convencional.\nLes esferes i cercles envolten suaument la forma angulosa del cub de l'espelma.\nLa bufanda es percep encara més suau i esponjosa del que ja és en realitat.\nLa figura centra més l'atenció sobre la forma esculpida de l'infant en braços d'una mare.\nCom tot, són gustos personals, per sort ningú obliga ni prohibeix anar més enllà i provar i experimentar.\nPublicat per Pere Ferrer a 18:51\nEtiquetes de comentaris: lensbaby\nS'acaba el Nadal


KurdisCat: Comunicat d'avui de les YPG, ja parla d'accions amb els peshmerga\nComunicat d'avui de les YPG, ja parla d'accions amb els peshmerga\nEls atacs terroristes dels mercenaris d'ISIS per ocupar Kobanê van continuar ahir per 48è dia. Els terroristes van continuar els seus atacs de forma insistent però les nostres forces han estat capaces de refusar l'ofensiva i, al mateix temps, provocar-los greus baixes.\nA la part nord del front est, al barri de Kaniya Kurdan, les nostres unitats van aconseguir atacar diverses posicions ocupades. En aquesta operació van ser morts 14 dels terroristes i foren capturades gran quantitat d'armes i munició.\nA l'àrea de l'ajuntament i la plaça Azadi (Llibertat), van tenir lloc durs combats per la nit, s'ha confirmat que 7 terroristes foren morts en ambdues posicions.\nAl front sud les nostres forces van dur a terme una operació ahir al vespre, resultant en la mort de 15 terroristes. Després de l'operació van haver combats intensos i 7 terroristes foren morts.\nLes forces peshmerga que s'han unit a la Resistència de Kobanê van participar a una operació conjunta amb les nostres unitats ahir, que va atacar posicions terroristes prop de Kobanê amb artilleria de coets.


Nord-est Llibertari: Manifestació del 1er de Maig al migdia a Figueres per tercer any\nManifestació del 1er de Maig al migdia a Figueres per tercer any\nS’ha fet un dinar vegetarià en el marc de les festes alternatives i populars d’aquest camp de setmana.\nHan convocat CO.BAS, SEPC i USTEC.\nPer tercer any s’ha celebrat una manifestació pel Primer de Maig al centre de Figueres (Alt Empordà), integrada en les festes alternatives i populars d’aquest cap de setmana que han acollit la marxa obrera en el seu dinar vegetarià, una arrosada a cura del col·lectiu Sopa de Pedres,\nLa manifestació, aquesta vegada era convocada per CO.BAS, SEPC i USTEC-STEs-IAC, a la qual s’ha aplegat l’esquerra independentista, Podem i sectors llibertaris entre altres col·lectius de la comarca. Ha arrancat a les 12 del migdia de la placeta de la Rambla, s’ha enfilat pel carrer Girona i ha seguit per diversos carrers del centre històric de la ciutat, com ara la plaça de les Patates i el Museu Dalí fins arribar al Parc Bosc on s’hi celebren les festes alternatives. A més de les pancartes i banderes dels sindicats convocant n’hi havia d’estelades vermelles, violetes, vermelles i negres i vermelles.\nDesprés dels parlaments un concert d’Ilych, el dinar popular de reaprofitament agrícola, una taula rodona sobre experiències sindicals de base, com ara la vaga a Figueres el desembre dels treballadors de Fisersa-Ecoserveis, i finalment un concert de Cave Cattus. Una jornada pròpia de la classe treballadora mundial.


Acció #CapraboDeLaTerra a Twitter\nCAPRABO, S.A. amb NIF número i domicili al C / Ciències, 135, l'Hospitalet de Llobregat, 08908 (Barcelona), organitza de forma periòdica accions de promoció dels seus canals corporatius en xarxes socials (Facebook.com/caprabo i Twitter.com/caprabo) .\nEl concursant han de ser follower del perfil corporatiu de Caprabo a Twitter www.twitter.com/caprabo\nIII. El concursant haurà de pujar una fotografia de la seva compra amb un producte de producció local amb el hashtag #CapraboDeLaTerra explicant per què ho ha comprat o perquè és el seu preferit esmentant a @Caprabo.\nLa promoció estarà vigent des del dimarts dia 5 de juliol fins al dilluns 11 juliol 2016 a les 24:00.\nEl sorteig es realitzarà el dimarts 12 de juliol i el / la guanyador / @ es donarà a conèixer el mateix dia a través del perfil de @Caprabo.\nEl premi de l'acció consistirà en una cofre regal Dakotabox "Un dia d'aventura per a 2" valorat en 24,90 €.\nL'Hospitalet de Llobregat, a 5 juliol 2016


Ripoll cerca recuperar la convivència en una tasca que es preveu ''llarga i difícil'' - El Gerió Digital\nDes del consistori donen per fet que pujarà l'extrema dreta en les properes eleccions\nDilluns, 21 d'agost de 2017 12:15h\nInfants i dones de la comunitat musulmana de Ripoll a les portes de l'ajuntament © ACN\nRecuperar la normalitat a Ripoll. Aquesta és la voluntat de l'ajuntament de la població després dels tràgics atemptats de Barcelona i Cambrils duts a terme per veïns del municipi. Una tasca que tal i com reconeix la tècnica de convivència del consistori, Núria Perpinyà, "voldrà temps i esforç". "Ha estat un cop molt dur per tota la població i ens obliga a treballar per tornar a cosir la societat", ha reblat.\nPerpinyà ha reconegut que esperen que augmentin els actes d'extrema dreta, però demana "no treure les coses de mare", perquè la comunitat islàmica "ha de continuar vivint a Ripoll amb normalitat". La tècnica demana que "no es posi tothom al mateix sac", i que els terroristes no representen els musulmans que viuen a la ciutat. Perpinyà ha posat en valor el "rebuig clar" que la comunitat islàmica de Ripoll ha mostrat contra el terrorisme.\nDes de l'ajuntament creuen que s'haurà de fer pedagogia entre els ciutadans i especialment entre els més joves que no entenen com unes persones arrelades al territori han pogut fer uns actes com els de la setmana passada a Barcelona i Cambrils. "No tenim la fórmula màgica per aconseguir-ho, però caldrà desenvolupar programes perquè torni la confiança entre els ciutadans de Ripoll", argumenta.\nTot i el cop que ha rebut el poble, Perpinyà està "convençuda" que no hi hauran actes violents malgrat el què ha passat. "No veig el poble ripollès fent actes violents, perquè som una societat que mai ho ha estat", ha remarcat.\nDecepció i no pas ràbia\nPer la tècnica, el sentiment dels ripollesos no és tant de ràbia pel què ha passat sinó de decepció. "Aquests nois han crescut aquí, són catalans i pocs dies abans dels atemptats feien vida amb amics seus de la localitat. Per això és encara més colpidor i decebedor", lamenta.\nPerpinyà explica que aquest sentiment encara és més dur entre els joves, que compartien amb ells aula i activitats. A més, Perpinyà recorda que la majoria treballaven i, aparentment, no tenien problemes ni econòmics ni socials.\nEstrènyer relacions amb la comunitat\nUna de les possibles mesures que es contemplen és apropar-se més a la comunitat islàmica, a través del contacte amb les dues mesquites de la ciutat. En aquest sentit explica que aquests centres es coordinen de manera autònoma i mai s'havien plantejat entrar-hi.\nAmb tot, la tècnica no descarta que el Govern pugui intervenir en aquest sentit i mirar de relacionar-se més amb les mesquites.


Balaguer celebra la Festa del Comerç Just i la Banca Ètica – Comarques de Ponent\nBalaguer celebra la Festa del Comerç Just i la Banca Ètica\nLa plaça del Mercadal de Balaguer va acollir la tarda de dissabte la Festa del Comerç Just i la Banca Ètica. L’Associació Dones Solidàries Dóna Pas és l’entitat impulsora d’aquesta iniciativa que pretén d’una banda donar a conèixer sistemes de consum i productes més justos econòmicament i socialment amb els col·lectius que els produeixen i més respectuosos amb el medi ambient, també pretén estrènyer llaços entre les diferents cultures que viuen a Balaguer. Mostra d’això és el sopar solidari a base de desgutacions de plats catalans, llatinoamericans i àrabs que es va servir per posar el punt i final a la festa. Al mercadet també hi van participar altres entitats de Balaguer, com les Dones d’Almatà, el Club de l’Agulla, l’associació de senegalesos i la de llationamericants, l’Estel o l’Ampa de l’Escola La Noguera. L’alcalde, Josep Maria Roigé, i els regidors de Cultura, Miquel Aigé, i d’Obres, Miquel Vendrell, van visitar el mercadet.


Esteu aquí: Inici › TGN Agenda › Jornada de voluntariat ambiental al voltant de la platja Savinosa\nJornada de voluntariat ambiental al voltant de la platja Savinosa\nJornada de descoberta i de conservació de l'entorn natural de la platja Savinosa en el marc del projecte "Conservem i coneixem el litoral tarragoní".\nFarem diferents activitats en 2 torns. Replantarem les dunes, netejarem el litoral i farem sortides botàniques als Morrots de la Savinosa i a la platja dels Cossis.\nPrimer torn de 10 a 11.30 h.\nSegon torn de 11.30 a 14 h.\nInscripcions: Enviant un missatge amb les dades (nom i cognoms, codi postal, telèfon i correu electrònic) a administracio@associacioaurora.org o trucant al 977 520 205 (de dilluns a divendres, de 9 a 14 h i de 15 a 17 h). S'ha d'escollir activitat i torn.\nAjuntament de Tarragona i GATA-Ecologistes de Tarragona


RodaMots - vanitas vanitatum\nDijous, 23 de maig del 2019 / 4479\nExpressió llatina amb què s’al·ludeix a les futileses i vanitats d’aquest món, treta del llibre de l’Eclesiastès (1,2). La frase completa en llatí és «Vanitas vanitatum et omnia vanitas», ‘Vanitat de vanitats i tot vanitat’; de vegades també es diu vanitas vanitatis.*\nDoctor Mistral, no s’hi rabegi! Es pot fer molta feina i molt bona sense viatjar, ni sortir del despatx. Al llarg de la Història, hi ha hagut grans intel·lectuals molt poc coneguts. La fama és molt equívoca. Vanitas vanitatum!\nNúria Perpinyà, Els Cal·lígrafs (Barcelona: Empúries, 2011), pàg. 17\nOh! —pensava jo—; bé has dit prou, noia!, bé has dit prou! Si m’has dat ja la clau secreta, que jo buscava, del teu cor! Què germà ni quatre quartos! El que estimes és la importància social que et dóna ell. I no importa la insignificància d’ella mentre quedi reduïda aquí, en aquest raconet rural que ningú coneix; perquè, per a tu, això és el món. Oh, vanitas vanitatis! I que n’acontentes, de beneits!\nParaules i expressions relacionades amb la vanitat\nEntre paraules, amb Ramon Solsona: «Vanitas, vanitatis»\nSebastià Alzamora: «...et omnia vanitas», sobre el gènere de les vanitas\nUn comentari a “vanitas vanitatum”\nCarles Riera — Moià Dijous, 23 de maig del 2019 a les 08:20\nQue hi hagi dues fórmules es pot explicar així: vanitas vanitatis pertany a la tercera declaració llatina; vanitatis és genitiu singular i vanitatum genitiu plural. Així doncs: vanitas vanitatis vol dir ‘vanitat de vanitat’, mentre que vanitas vanitatum vol dir ‘vanitat de vanitats’.


harry styles i alessandro michele de Gucci han llançat un extremadament limitat merch - Història\nHan llançat Harry Styles i Alessandro Michele de Gucci Extremadament limitat Merch 'Fine Line'\nNomés teniu uns dies per arrabassar-ho i és per una bona causa.\nANGELA WEISS / GETTY IMATGES\nHarry Styles s’ha convertit en una icona de moda. Tant si es tracta d’un desafiant normes de gènere, que porta un vestit, com si passa amb una adorable gamma de garrins i cabres per a una campanya de Gucci, la sensació de pop britànic sempre sembla compondre aspectes interessants que giren el cap i mantenen els nostres dits retweetant.\nmireu la germanor dels pantalons viatgers netflix\nMolts dels estils de Harry ' estils (perdó) es pot provocar la seva estreta relació amb el dissenyador de Gucci, Alessandro Michele. Després de nombroses parelles icòniques: no oblidem que tinguem a Michele per agrair el vestit semitransparent d'Har Gala? - el duet ha llançat una samarreta d’edició limitada en celebració de Línia fina, El nou àlbum de Harry.\nporus que minimitzen els productes per a la cura de la pell\nLa samarreta presenta un cor sagnant, amb el nom de Harry en ell, perforat per una fletxa, encerclat pel títol de l'àlbum. És unisex, elaborat amb materials sostenibles i inclou una còpia digital de l'àlbum amb cada compra. També ho és molt limitada, així que si ho voleu, haureu d’actuar ràpidament - les vendes finalitzaran el 19 de desembre.\nHi ha una captura: si intenteu enganxar aquest article exclusiu, us costarà. Cada samarreta es ven per 74,95 dòlars, significativament més que els 34,95 dòlars que hi ha hagut la resta d’enguany, però tot és una bona causa perquè una part dels ingressos de les vendes es destinaran al Fons Mundial per a les Dones. Si el preu us funciona, podeu recollir la samarreta ara al lloc web d’en Harry.\npersones grosses fent l'amor\nAquesta història s'ha actualitzat per incloure detalls sobre el Fons Mundial per a les Dones.


Estratègies davant l’aparició de noves males herbes\nServei Sanitat Vegetal – Malherbologia\nA.Taberner, S. Cónsola, JM LLenes\nRovira Roure 191 – 25198 Lleida. c.\nRovira Roure 191 – 25198 Lleida. c.e.:ataberner@gencat.cat\nL’aparició de noves plagues, malalties o males herbes en els nostres cultius és cada vegada més freqüent. Es tracta d'una part de la problemàtica generada per les especies exòtiques invasores, que també afecta, d’una forma més amplia el medi natural.\nDavant l'aparició d'una nova espècie cal preguntar-se si es comportarà com una mala herba invasora. S'entén per planta invasora com aquella planta al•lòctona que s'ha naturalitzat.\nA la pràctica, una planta té capacitat invasora si compleix amb els requisits proposats per Maillet i Zaragoza (2002):\na) No està estesa a la zona de cultiu a protegir.\nb) Es perillosa per la seva velocitat de creixement, la seva capacitat de propagació, el seu caràcter urticant per a l’home i la seva nocivitat manifesta pel cultiu en altres països.\nc) La seva emergència esglaonada al llarg del cicle de cultiu.\nEn el procés d'eradicació de les males herbes invasores s'han detectat com a claus, el moment de prendre la decisió per a l'inici del procés, els criteris a tenir en compte per definir el moment en què es considera que s'ha aconseguit l'extinció i la determinació de les vies d'entrada i d'expansió de la mala herba. La prevenció és la mesura de lluita més eficaç contra les plantes invasores.\nPer l'experiència que es té, es constata que el control i posterior eradicació d'una planta invasora és una operació de gran dificultat, les opcions d'èxit van estretament lligades a una ràpida detecció i posterior actuació quan la planta encara es troba confinada en una zona molt limitada. En aquest primer estadi la invasió no ha de superar 1 km2 de superfície, ni el nombre de camps excedir de 5.\nDesprés de 5 anys de campanya contra S. angulatus L., les claus que avui dia permeten albergar alguna esperança de controlar i eradicar la planta invasora són:\n-Disposició d'una xarxa de col·laboradors sobre el terreny\n-Ràpida actuació per part de l'administració, basant-se en la capacitat que li atorga la Llei de Sanitat Vegetal (BOE, 2002)\n-Col·laboració dels agricultors.\nDe l'experiència amb Sicyos i amb Leptochloa s'ha constatat la diferent dificultat existent segons la planta es desenvolupi o no en un medi aquàtic. En el primer cas la dificultat és més gran, ja que les possibilitats de dispersió augmenten considerablement de manera que és molt més difícil mantenir confinada en un espai limitat que es pugui anar disminuint en superfície d’any en any.


L’ACCA participa a un workshop sobre avaluació de riscos a la cadena alimentària - ACCA\nEl passat 5 de juliol de 2017 més de 100 professionals van assistir al 9è Workshop d’Avaluació del risc a la Cadena Alimentària, sobre riscos emergents en els productes del mar organitzat conjuntament per l’Agència Catalana de Seguretat Alimentària i l’Associació de Ciències de l’Alimentació.\nEl peix està àmpliament reconegut con un aliment de qualitat que ha de formar part d’una dieta saludable. La legislació europea garanteix que el peix que consumim és segur i no conté contaminants en quantitats que puguin suposar un risc per a la salut.\nMalgrat això s’han identificat nous perills dels que es disposa de limitada informació i pel que encara no hi ha límits màxims establerts i per als que cal donar resposta.\nAl llarg de la jornada s’han tractat temes com les toxines marines emergents, com la ciguatera, virus entèrics, nous contaminants ambientals emergents, els riscos derivats de la presència de microplàstics en el mar, les resistències bacterianes i l’exposició dietètica a diferents contaminants.\nAquestes jornades permeten compartir coneixements entre el mon de la recerca, els professionals i els operadors econòmics que ha de permetre identificar de forma primerenca els perills i avançar-nos per minimitzar-los o reduir-los i així garantir un elevat nivell de seguretat alimentària.\nEs poden descarregar les presentacions de la jornada a través del següent enllaç.\nPreviousPrevious post:L’oli de palma


El blog de Polseres Vermelles de Joan Pons©: d’abril 2011\nEscrit per Joan Pons a les 12:09 12 comentaris:\nEls que vau participar al concurs de les entrades del dilluns per la preestrena de l'últim capítol,us han trucat??I sereu??? Pels que no li han tocat les entrades,no estigueu tristos,perquè a les 19:00h encara que no tingueu entrada, el grup Teràpia de Shock tocarà amb la presencia dels polseres!!!(als cinemes Filmax Gran Via (Centre Comercial Gran Via 2, Avda. Gran Via, 75, l'Hospitalet de Llobregat) Jo estaré allà,segurament el dimarts al vespre posaré un post especial explicant com va anar.\nPer cert,teniu mòbil i us agrada molt la cançó de sense tu de teràpia de shock???Doncs descarrega-te'la i fes-la servir de to de trucada!\nAquí us deixo la cançó La Realitat-Terapia de Shock:\nAquí podeu veure la llista dels guanyadors i guanyadores de les entrades,aveure si us ha tocat!!:\nEscrit per Joan Pons a les 20:01 11 comentaris:\nSe que molts i moltes de vosaltres teniu la curiositat de saber com fan que al Lleó i al Jordi no sel's hi vegi la cama,l'Albert Espinosa ha dit que dobleguen la cama i posen un coixí sota la cadira de rodes perquè no es noti el desnivell i llavors ja sembla que els falti una cama.\nTambé ha dit que els polseres,tots tenen a veure amb gent que va coneixer:\nJordi-Es el que s'assembla més a l'albert,s'identifica molt amb ell\nToni- té molt a veure amb un company d'habitació que va tenir que que li va marcar molt perquè era molt intel·ligent\nLleó- son totes aquelles persones que ha conegut a l'hospital que han sigut molt líders\nIgnasi-son les persones que va perdre\nRoc- està basat amb un noi que va conèixer que va estar en coma\nCristina- són tres o quatre noies que va conèixer a l'hospital\nEscrit per Joan Pons a les 18:53 7 comentaris:\nMoltíssimes gràcies a tots els que mireu aquest blog! Ja hem arribat a les 50.000 visites i tot gràcies a vosaltres!\nLa visita número 50.000 ha estat la de la Clàudia Martinez Pescador.\nPer cert,avui a la tarda, he vist a TV3,que pròximament posaran a la venda els cd's de la Primera temporada!Polseres Amunt!!\nEscrit per Joan Pons a les 22:13 5 comentaris:\nUs va agradar la pel·lícula HEROIS?? Jo la vaig veure per segona vegada i no em canso!!! Quin moment més tràgic quan es mor el Xavi, quin moment mes divertit quan fan la cursa, quin moment mes trist quan tots es barallen, es que es una pel·lícula boníssima! a vosaltres quin personatge us agrada més?? La Cristo(Mireia Vilapuig), el Xavi (Ferran Rull), el Roth(Joan Sorribes),el Colo(Marc Balaguer) o el Ekaitz(Alex Monner).Per cert TV3 fa un concurs per guanyar el DVD edició col·leccionista amb continguts extra de la pel·lícula,com per exemple el making of ! Si voleu participar afanyeu-vos,hi ha de temps fins al 29 d'abril! Es te que respondre una pregunta.\nEscrit per Joan Pons a les 18:16 18 comentaris:\nNo us refieu de pàgines de facebook que demanin les vostres dades!!\nAhir a la nit, l'Albert Espinosa al seu mur de facebook va dir que la pàgina del facebook que es diu: Càstings Segona Temporada Polseres Vermelles, es falsa,ja està eliminada.\nMolta gent està preocupada perquè han enviat moltes dades personals: fotos, adreces, DNI seus i dels pares, i no saben a on ha anat a parar tot això.\nA la pàgina oficial de Polseres Vermelles al facebook també han dit avui que quan es convoquin els càstings ho anunciaran a la pàgina o al Blog oficial. No us refieu de pàgines de facebook que demanin les vostres dades.\nAquesta nit fan Herois la pel·licula,no us la podeu perdre,com ja us vaig dir surten actors de Polseres vermelles i està dirigida pel Pau Freixas i escrita pel Pau Freixas i l'Albert Espinosa.Aquí us deixo el tràiler oficial perquè el mireu i el disfruteu:\nEscrit per Joan Pons a les 11:53 12 comentaris:\nEscrit per Joan Pons a les 22:33 7 comentaris:\nAvui es Sant Jordi, estic segur que el llibre més venut d'aquesta diada, serà Si tu em dius vine ho deixo tot... però digue'm vine del gran Albert Espinosa.\nRecordeu que al primer capítol, al Jordi abans de que li operin per tallar-li la cama el dia de Sant Jordi li diu a la seva mare, la Núria, que te que anar al lavabo, però en realitat se'n va corrents cap a l'habitació de la Cristina, per deixar-li una rosa molt especial, feta per un color verd de fusta que fa de tija i la polsera de color vermell que fa dels pètals. A vosaltres us va agradar aquest moment, tant com a mi??\nEscrit per Joan Pons a les 9:37 9 comentaris:\nPrimer de tot, recordeu que dilluns que ve no hi haurà polseres, faran Herois. Com ja sabeu tenim pàgina a facebook, moltíssimes gràcies a tots els que sou seguidors!! Des d'aquesta tarda podeu seguir el Blog des del Twitter!! I moltes gràcies a tots els que envieu coses a l'apartat de seguidors i seguidores(que per cert, ahir el vaig actualitzar),i el Blog ja va cap a les 45.000 visites!!! Moltes gràcies a tota la gent que m'envia missatges de felicitacions!! Tot això m'anima molt a continuar endavant amb el Blog ♥\nEscrit per Joan Pons a les 22:04 4 comentaris:\nEl dilluns dia 2 de maig, la preestrena de l'últim capítol es farà als cinemes,i aniran els actors de la sèrie!!!! Serà a les sales 1 i 2 dels cinemes Filmax Gran Via (Centre Comercial Gran Via 2, Avinguda. Gran Via, 75, a l'Hospitalet de Llobregat) el dia 2 a les 20 h.Hi ha un concurs per guanyar les entrades.\nPer participar-hi només et demanen que siguis major de 14 anys. L'acompanyant si que podrà ser menor d'aquesta edat.I ja pots imprimir-te la teva polseres vermella!!!! més informació a:\nEscrit per Joan Pons a les 12:56 10 comentaris:\nQuè bo!! Mireu el que van fer ahir els de l'APM!! Us petareu de riure!!\nEscrit per Joan Pons a les 13:34 4 comentaris:\nTots els Polseres són molt amics entre ells i es reuneixen molts dilluns a casa d'algun d'ells a veure el capítol i plorar plegats, aquest dilluns van anar a casa del Marc Balaguer (Toni a polseres) per veure el capítol 12.Després els del diari el Periódico els i donen samarretes del Barça i seguidament van fer la Porra de la final de la Copa,aixo el el que van dir cada un:\nÀlex Monner: Madrid-1 Barça -1\nMarc Balaguer: Madrid-0 Barça-3\nJoana Vilapuig: Madrid-2 Barça-3\nMikel Iglesias: Madrid-1 Barça-3\nIgor Szpakowski: Madrid-0 Barça-2\nNil Cardoner: Madrid-0 Barça-5\nCreieu que algú encertarà la Porra???\nAquí us deixo la web del Periódico amb la nòticia:\nEscrit per Joan Pons a les 12:42 19 comentaris:\nPresentació del Llibre: Si tu em dius vine ho deixo tot... però digue'm vine, a Igualada\nAhir, el dia 18 d'Abril l'Albert Espinosa va fer la presentació del seu llibre a Igualada. Aquesta es l'última abans de Sant Jordi que com sabeu signarà durant tot el dia a diferents llocs de BCN.\nLa presentació es va fer al teatre de l'Ateneu, que estava ben ple de gent. Primer de tot es va fer una presentació de la seva Biografia i seguidament ens va explicar que Igualada li porta molts records i molta bona sort, ja que fa uns mesos al Festival ZOOM, en el mateix teatre es va fer la presentació oficial de Polseres Vermelles, amb tots els actors protagonistes i va tenir una molt bona acollida per part de tot el públic.\nTambé ens va dir que li agradaria que algunes coses de la Segona temporada de Polseres es rodessin a Igualada. Desprès de que parles del seu llibre vam poguer fer-li unes preguntes.\nJo li vaig preguntar si se sentia identificat amb algun personatge de Polseres, i va dir que amb qui més, era amb el Jordi. Ens va dir que la piscina que esta el Roc, al principi volien que fos un zoo. Desprès em va felicitar pel Blog davant de tot el Teatre, i vaig al·lucinar. Seguidament va donar pas a signar els llibres, es fa formar una llarga cua, però ell va estar en tot moment super simpàtic i agradable com sempre es ell amb tots.\nVa ser una gran tarda que no oblidarè!\nEscrit per Joan Pons a les 13:32 4 comentaris:\nMoltissimes gràcies per acceptar aquesta entrevista pel blog de polseres vermelles de Joan Pons:\nQue vas tenir que fer per sortir a polseres vermelles?\nVaig fer un parell de castings.\nAbans de Sortir a polseres, havies fet abans d'actriu?\nDes de ben petita he estudiat a escoles de teatre, i després he fet la formació d'interpretació a l'Institut del Teatre. A partir d'aquí he anat fent tant teatre. I també he pogut participar en televisió (Cor de la Ciutat, Crakovia), però Polseres ha estat el primer personatge amb més continuïtat. I una molt bona escola!\nT'ha agradat fer de Gavina (germana del Lleó)??\nMoltíssim. La Gavina és un personatge molt bonic, ajuda a entendre més el personatge del Lleó. Es una noia amb molta força i bon humor, i el que més desitja es que el seu germà es curi.\nDe totes les escenes que has interpretat amb quina et quedes?\nDoncs, amb la conversa del Toni i la Gavina, quan li pregunta que faria sense el Lleó? Perquè és on es veu més l'interior de la Gavina, ella vol tractar com sempre al seu germà però també té por.\nActualment, amb qui mantens més bona relació de tots els Polseres?\nCrec que cadascun d'ells és una joia. No em sabria decidir.\nEt veurem a la segona temporada oi??\nDe la segona temporada, ser el mateix que saps tu! poca cosa vaja.\nT'esperaves el gran èxit de la sèrie?\nPolseres es un projecte escrit, realitzat i fet amb el cor i amb molt bon rotllo. Sabia que el resultat seria molt positiu, però no m'esperava que tingués el ressò que ha tingut.\nT'agradat treballar amb el Pau Freixas i L'Albert Espinosa??\nMolt. Ha estat un regal!\nMoltes gracies per aquesta entrevista Bruna, ens agrada molt com interpretes el paper de la Gavina:)\nEscrit per Joan Pons a les 12:56 2 comentaris:\nQuin capítol més emocionant!!! El Lleó i el Jordi van a l'habitació del Benito,i resulta que el Benito no s'enrecorda de qui es el Lleó, llavors se'n va al lavabo i ja s'enrecorda. A la Cristina li donen l'alta,per una part, està contenta perquè podrà sortir de l'Hospital, i per un altra part, està trista perquè es quedarà sense els polseres i....sense el Lleó!! I la Cris,li comunica al Jordi lo de l'Alta,i diu que no l'estima de veritat.\nEl Toni i la Cris,van a dir-li al Dr.Josep que el Toni,ja no pot escoltar al Roc,al principi no s'ho creu, però desprès decideix ferl-i un alre tac,i resulta que tenia algo nou,i l'han d'operar.Tots els polseres i el Roger,preparen un concert per animar al Roc, i canten:Sense Tú, de terapia de Shok, i al acabar el Concert.. el Benito cau a terra. Vosaltres creieu que es morirà??? Per cert,demà una entrevista al Blog... i l'Albert Espinosa surt al minut 11:54!!\nEscrit per Joan Pons a les 23:47 3 comentaris:\nJa només queden hores pel capítol 12 de Polseres!! I recordeu, desprès del Telenotícies Migdia el capítol 1 i 2! L'últim capítol el faran el dia 2 de maig, per tant, el pròxim Dilluns 25 no i haurà Polseres, però TV3 ha preparat una sorpresa, dilluns que ve, desprès de Crackòvia s'estrenarà HEROIS la pel·lícula.Jo ja l'he vist, però la tornaré a veure, em va encantar, us asseguro que no us deixarà indiferents. Està dirigida pel Pau Freixas i escrita pel Pau Freixas i l'Albert Espinosa,els mateixos creadors de polseres Vermelles!! I surten alguns actors de Polseres: El Lleó(Alex Monner), l' Alex(Mireia Vilapuig),El Bruno(Ferran Rull) i el Toni (Marc Balaguer)\nAquí us deixo una canço què sortirà al capítol d'aquesta nit: Tu Tens, dels Vuit\nEscrit per Joan Pons a les 11:09 4 comentaris:\nEntrevista amb el Pol Pueyo/ nen que veu el Futur a Polseres Vermelles\nEn primer lloc,moltissimes gràcies per acceptar aquesta entrevista pel Blog de Polseres Vermelles de Joan Pons:\nCom vas poguer sortir a polseres, que es el que vas fer?\nBe, jo faig fer el primer càsting ja fa més d'un any i des d'aquí vaig anar passant al 2on 3er i 4rt ja interpretant una part de la serie\nHavies fet abans d'actor??\nHavia fet alguns anuncis, i estic en un grup de teatre del poble: Deixalles 81\nEt va agradar fer de nen que veu el futur?\nEra un paper una mica friki però tenia relació amb la nit de sant Joan que tot és màgic\nVa ser un paper molt misteriós, ens va agradar molt la teva interpretació, t'ha agradat treballar amb l'Albert Espinosa i el Pau Freixas?\nTreballar amb el Pau i tots els del rodatge va ser una gran experiència, el Pau sap dirigir molt bé a tots els nens i els càmeres eren molt animats i jo per ells era el "cebolleta"\nQue t'ha semblat el gran èxit de la sèrie?\nÉs una sèrie que tracta molt bé el tema de les malalties i el valor de l'amistat, el capítol de la mort de l'Ignasi va ser una manera molt maca de tractar la mort, l'amor entre amics i el dol.\nRealment té tot els espectadors que es mereix.\nAmb quin polsera has tingut més bon rotllo?\nAmb el Lleó i el Toni, però realment tots eren genials. A les hores lliures anàvem a jugar al poker ho al mentider i jo sempre anava amb el Toni.\nT'agradaria sortir a la 2a temporada?\nM'encantaria però crec que serà molt difícil perquè amb l'èxit que ha tingut, molta gent anirà als càstings. A més el meu paper no té gaire continuïtat.\nEscrit per Joan Pons a les 17:00 6 comentaris:\nPrimerament moltes gràcies a tots els que m'esteu enviant coses per l'apartat de Seguidors i Seguidores, us ho agraeixo, d'aquí poc ja tindreu les coses ficades perquè tots ho puguin veure.\nNo heu tingut curiositat de saber els noms reals dels familiars dels polseres??? De saber com es diu la mare del Roc, el Pare del Jordi... Aquí us deixo tots els noms perquè els sapigueu:\nGavina: Bruna Cusí Mare del Jordi: Duna Jové\nAvi del Toni: Quimet Pla Mare de l'Ignasi: Eva De luis\nPare del Jordi: Christian Guiringuet Pare de l'Ignasi: Armand Villén\nMare del Roc: Llum Barrera\nEscrit per Joan Pons a les 18:18 1 comentari:\nDilluns el penúltim capítol!!. El Toni ja no pot comunicar-se amb el roc i tots el Polseres decideixen de fer un concert per veure si el Roc es millorarà. El Benito ja no s'enrecorda de qui es el Lleó! I a la Cristina li donen molt aviat l'alta.\nL'Alex,la nena nova que va arribar a l'Hospital,el Toni diu que es un Àngel que ve a emportar-se el Roc perquè se li van veure unes ales... que emocionant!!!!! Quin misteri no?\nEscrit per Joan Pons a les 20:58 2 comentaris:\nA partir de demà ja tenim vacances, que bé no? Son poquets dies i els hem d'aprofitar al màxim.\nPels que no us heu enterat,la setmana què bé substituiran la sèrie La Riera, per 2 capítols de polseres vermelles cada dia .Que bé no? Així els podreu tornar a veure.I Dilluns a les 10:30 el capítol 12 de Polseres Vermelles... ja serà el penúltim! I el Blog no fa vacances!!!\nEscrit per Joan Pons a les 19:43 3 comentaris:\nS'estrena l'apartat del Blog: Els capítols de Polseres Vermelles\nFa molt poc temps s'ha estrenat l'apartat del blog: Els capítols de Polseres Vermelles\nMolta gent m'ha enviat missatges de si podia posar els capítols de Polseres al Blog i els he posat.(està situat a sobre del de seguidors i seguidores) I així tots vosaltres podreu veure tos els capítols que han sortit a traves del Blog.\nI una altra cosa,ja hem arribat a les 35.000 visites!!!! Mil Gràcies a tots els que mireu aquest blog!Us ho agraeixo molt!!\nEscrit per Joan Pons a les 18:39 Cap comentari:\nEntrevista amb l'Andreu Rife/ Dr. Josep a Polseres Vermelles\nEn primer lloc, moltes gràcies per acceptar aquesta entrevista pel blog de Polseres Vermelles de Joan Pons.\n-Andreu, abans de fer la sèrie de Polseres, explica-ns una mica que havies fet, perquè apart d'actor també ets un gran músic.\nFa molts temps que fem teatre amb l’Albert Espinosa, tenim una companyia “Los Pelones” on hi faig d’actor i de músic. A més a més de la cía., també porto uns quants anys que faig concerts i espectacles on presento els discos que tinc al mercat.\n-T'agrada ser el Metge dels Polseres???\nMolt, no pensava que m’hi sentiria tan còmode amb la bata blanca...\n-Ets una mica el metge bo que tots voldríem tenir, no?\nM’estimo molt el personatge, és un metge amb molta humanitat. Té un paper molt clar: fer de pont entre els metges (el món dels adults) i el dels pacients (el món dels Polseres) i això el fa molt ric en cada acció i intenció. Així és com el vam construir amb l’Albert, el Pau i l’Oriol, i la veritat és que hi ha hagut una sintonia absoluta.\n-Amb quin polsera t'agradat més treballar?\nSembla tòpic el que diré però és així: treballar amb nens m’és més fàcil que treballar amb adults. La seva espontaneïtat fa que actuar sigui jugar. Aquests nens són i seran molt bons actors, tal i com ho estan demostrant a la sèrie.\nPer un tema de guió, jo he hagut de treballar sobretot amb l’Àlex ( “Lleó”). La química amb ell ha estat boníssima, no només actuant sinó també fora càmera. Hem rigut moltíssim, hem parlat, hem jugat a daus, hem tocat la guitarra... coses impensables en un rodatge que han fet la feina molt més agradable, aconseguint així que el resultat final sigui millor.\n-Hi ha hagut alguna escena en especial que t'hagi emocionat?\nL’última que vaig rodar, no tan per guió sinó per l’experiència de veure a tot l’equip aplaudint per donar-me l’adéu. Aquells crits i abraçades eren de veritat... Són aquests moments els que fan que jo em dediqui això de ser actor. És molt gran viure-ho, i més si el rodatge ha sigut tan especial, com és el cas de Polseres.\n- T'esperaves una 2a temporada de Polseres?\nUn mai ha de pensar en una següent temporada per dos raons: Actuar, -i suposo que com les demés tasques d’un rodatge-, és estar en present, és donar-ho tot amb passió i entrega, com si fos l’última vegada que fas allò, només així el resultat serà màgic i immillorable. Per altra banda, fer una temporada sencera d’una sèrie és molt complex, hi depenen masses coses... Així doncs és important no pensar-hi massa per evitar desil•lusions en cas que no es faci.\nQuan sí que vaig començar a fer-me la idea d’una segona temporada va ser després dels primers capítols, al veure la gran resposta de l’audiència.\n-Que t'agrada més, ser actor o ser músic?\nEm fascinen per igual. De fet, les dues passions es complementen i s’ajuden mútuament. Sense anar més lluny, des que surto a Polseres, les escoltes a l’Spotify de la meva música s'han disparat, i les entrades al meu web ( http://www.andreurife.com/) també. I tampoc m’estranyaria que vingués més gent als propers concerts de presentació del nou disc que estic preparant.\nEscrit per Joan Pons a les 18:57 3 comentaris:\nEscrit per Joan Pons a les 23:56 7 comentaris:\nJa queden poques hores pel capítol 11!!! Ja no m'aguanto mes!!! Vull que siguin les 10:30 h de la nit !!!\nPer cert ja he aconseguit el tràiler del capítol d'aquesta nit!! Aquí el teniu per que el disfruteu:\nEscrit per Joan Pons a les 17:47 5 comentaris:\nEstic super impacient!! Ja queda molt poc pel capítol de demà. Aquest serà el número 11, i ja només quedaran dos més perquè s'acabi la primera temporada; Albert Espinosa en una entrevista que ha fet aquesta setmana ha dit que encara queden algunes sorpreses més. Es despertarà el Roc, o es morirà??? Jo crec que es despertarà!!! Què passarà amb el Jordi i la Cristina? Bé, ja ho sabrem...\nPer cert, us agrada el meu pastís d'aniversari? Es del Blog!!!\nEscrit per Joan Pons a les 19:49 6 comentaris:\nAquí us passo l'entrevista. Aprofito per donar les Gràcies a tots, ja que ahir que vaig fer els 12 anys, vam arribar a les 30.000 visites!!!! Molts petons per tots!! Polseres Amunt!!\n-Quan vas decidir crear aquest blog?\n-En el mateix moment que vaig acabar el primer capítol que vaig veure.\n-Perquè em va encantar, em va sorprendre moltíssim i inclús diria que em va impactar. Va ser molt ràpid la idea de fer el Blog que parlés de la sèrie.\n-T'ha sorprès la popularitat que aquest blog ha agafat entre els seguidors de la sèrie?\n-La veritat es que sí! Moltíssim, perque el Blog fa que el tinc un mes i dues setmanes i ja ha superat les 28.500 visites,estic super content, I dono gràcies a tots els que ho miren!\n-Quin és el teu personatge preferit de la sèrie?\n-Uffff impossible d'escollir! M'encanten tots, tots fan un gran paper!!\n-Com se't va acudir l'idea de crear l'espai del blog on et poden enviar coses i tu les publiques?\n-Doncs vaig començar a rebre moltes coses,tothom volia que ho publiqués al Blog i vaig pensar que amb un apartat estaria tot molt millor.\n-Et va sorprendre que durant la presentació del llibre de l'Albert Espinosa que al final no es va arribar a celebrar, Ona de Sans Montjuic et volgués fer unes preguntes?\n-Si,em vaig quedar molt sorprès de que haguessin visitat el meu Blog i fins i tot es sabien l'adreça!\n-T'agradaria ser actor d'aquesta sèrie o és millor veure-ho des del sofà?\n-SI! M'encantaria poder sortir a Polseres Vermelles!!\n-Si al final es venen polseres vermelles, tu la duries sempre posada?\n-Sens dubte! No em separaria mai d'ella.\n-Creus que tens futur com a redactor d'alguna pàgina web, ja que fas aquest blog amb l'edat que actualment tens?\n-De moment m'encanta fer-ho, no ho se...\n-Gràcies per haver contestat! Ara, et demanem que contestis les preguntes finals que cada divendres fem a tots els entrevistats!:\nUn llibre: Tinc molts!\nUna cançó: Sense tú,de Terapia de Shock\nUn plat de cuina: Paella\nUn animal: Gos\nUna pel·lícula: Herois\nUn programa de TV: Sens dubte...POLSERES VERMELLES !!!\nTambé la podeu trobar a la pagina web de Xikipark:\nEscrit per Joan Pons a les 10:16 4 comentaris:\nCom que els Polseres van veure al Roc cantar el Boig per tu, amb els metges intenten esbrinar el què passa, tots volen saber què ha pogut passar i si es despertarà. El Toni ha d'ajudar al seu avi perquè no li treguin la custodia i busca tota l'ajuda que pot.\nLa cristina està sortint amb el Jordi , però amb el LLeó també passarà alguna cosa interessant.. mireu aquestes fotos que van sortir al acabar el capítol 10 !!! Que impacient que estic!!!I vosaltres?\nEscrit per Joan Pons a les 21:16 10 comentaris:\nL'ultim llibre d'Albert Espinosa: Si tu em dius vine ho deixo tot... però diguem vine, amb llengua Catalana està en primera posició dels mes venuts!!!! I amb Llengua Castellana en tercera posició!!!! segons va publicar ahir el diari LA VANGUARDIA!\nI l'Albert Espinosa ha confirmat que la segona temporada tindrà 15 capítols i que d'alguna manera sortirà l'Ignasi, que bé !!!! Per cert, pels que em pregunteu per la segona presentació del Llibre a Barcelona amb els Polseres, es sabrà el Dijous Vinent!!\nEscrit per Joan Pons a les 19:36 1 comentari:\nEl Blog ja té més de 28.000 visites gracies a tots vosaltres!!! Moltes gràcies per les coses que m'envieu per l'apartat de seguidors i seguidores, per cert, sabíeu que la germana de la Joana Vilapuig (Cristina) Sortira al capítol 11,12 i 13 de polseres! es diu Mireia Vilapuig!! I el Capítol de Dilluns va tenir record d'audiència amb 586.000 espectadors de mitjana !!!\nAquesta foto es de la Mireia Viilapuig interpretant a la cristho a la pel·lícula Herois\n(es una pel·lícula brutal que ja es pot comprar amb DVD us la recomano!!)\nEscrit per Joan Pons a les 21:41 8 comentaris:\nQue emocionant ha sigut el capítol 10.Tots els polseres estan molt tristos per la mort de l'Ignasi, però al final cadascú té un 20% de la seva vida. Al Jordi li donen l'alta per traslladar- lo amb un hospital d'Andorra, però al final ell no vol i es queda. I decideixen cantar una cançó de despedida per l'Ignasi, canten la de boig per tu, en aquell moment el Roc es posa a cantar la cançó!!!! Que opineu d'aquest capítol??? Jo crec què el Roc es despertarà!!\nEscrit per Joan Pons a les 0:01 10 comentaris:\nEn primer lloc, moltes gràcies per acceptar aquesta entrevista pel blog de Polseres Vermelles de Joan Pons\n-Ian, Havies fet abans d’actor???\n-Si,algun anunci, algun curt i teatre.\n-explica ns una mica com et vas enterar del càsting i que es el que vas fer.\n-Doncs em van trucar des de la meva agència.\n-quan et van dir que t’agafaven per la sèrie, quina es la primera cosa que vas fer?\n-Doncs el primer que vaig fer va ser trucar al meu avi que estava boig per saber si m'havien agafat i ho vam celebrar una mica.\n-De tots els capítols que has sortit, quina escena t’agradat més de fer???\n-La del Pati\n-De tots els Polseres, amb quin has tingut o tens més relació??\n-Ignasi(Mikel) i Lleó (Alex) son molt bons tios.\n-T’ agradat treballar amb l’Albert Espinosa i el Pau Freixas??\n-De gran vols dedicar-te a ser actor?\n-Si tinc aquesta sort si però si no, voldria ser ingenier aeronàutic.\n-Moltes Gràcies, i esperem tornar-te a veure a la pantalla molt aviat, perquè ens agrades Molt com actor i com a persona.\n- Gràcies a tu ;-)\nEscrit per Joan Pons a les 16:28 10 comentaris:\nPer fi!!! Demà el capítol 10 de Polseres!!!! Se m'ha fet llarg esperar una setmana!!!! Per cert, gràcies a tots els que envieu coses al nou apartat del Blog!!! Aquí us deixo el tràiler del capítol de Demà:\nEscrit per Joan Pons a les 10:27 3 comentaris:\nS'estrena l'apartat del Blog: "Seguidors i Seguidores, les coses que m'envieu"\nFa molt poc temps s'ha estrenat l'apartat del blog: "Seguidors i Seguidores, les coses que m'envieu"\nEs un apartat en el que em podeu enviar tot tipus de coses relacionades amb polseres vermelles a: blog-de-jpb@hotmail.com, i les publicaré, l'apartat està a la dreta del Blog just a sota d'on fica:Troba'ns a Facebook. Animeu vos i envieu-me coses!!!\nEscrit per Joan Pons a les 16:50 Cap comentari:\nAquest Dilluns el capítol 10 !!!.Els Polseres estan molt tristos per tot el què ha passat i han de superar el gran tràngol, tots s'ajudaran molt per trobar un sentit al que ha passat, estan super perduts, però aconseguiran sortir-se'n.Aquest capítol no ens el podem perdre, perquè segons l'Albert Espinosa, es molt important per entendre la mort de l'Ignasi.


Malgrat es Mou: CAMINADA NOCTURNA A LA TORDERA\nMalgrat es Mou\nCAMINADA NOCTURNA A LA TORDERA\nS'apropa la Festa Major. Per anar fent boca, MALGRAT ES MOU ha organitzat, amb el suport de l’Ajuntament de Malgrat de Mar i la col·laboració del Càmping La Tordera, una caminada nocturna per un dels espais més singulars del nostre municipi. La sortida es farà a les 9 del vespre des del Parc de Can Campassol, tal i com descriu el cartell que us adjuntem.\nCaminarem per l’Avinguda Pomareda, pel camí de Mas Bages, camí del Pla, camí de la Tordera fins el delta on hi haurà un punt d’avituallament amb aigua, i es tornarà a Can Campassol resseguint el mateix camí de la Tordera, camí del Pla fins La Cooperativa El Progrés Garbí per arribar novament a La Pomareda. Un recorregut d’uns 10 Km. aproximadament que, un cop fets, ens espolsarem de sobre amb una bona tallada de síndria ben fresqueta.\nCaldrà fer la inscripció al punt de sortida, però no s'ha de pagar res, només arribar amb temps suficient al lloc de trobada. Poden venir nens, però acompanyats d’un adult. El recorregut és molt pla i no té dificultat.\nNaturalment, caldrà anar proveïts de roba i calçat cómodes, millor si portem alguna roba, objecte o peça reflectant per raons de seguretat, la llanterna…i sobretot, ganes de fer una caminada diferent per un entorn del nostre poble ben singular. La caminada será una bona oportunitat de pendre la fresca i fer exercici. També de passar una nit de dissabte original, d’estar en contacte amb els camps i camins i, en definitiva, de fer poble amb nocturnitat, ritme i bon humor.\nAnimeu-vos i feu-ne difusió!\nPublicat per Malgrat es Mou a 8:11


Body milk / Llet Hidratant - Mood Natural Barcelona\n/Body milk / Llet Hidratant\nEl moment en què et poses el Body Milk de Mood Natural Barcelona al cos, és un petit fragment de temps on tot s’atura i et dediques només a tu. Un parèntesi de relax i serenor per oferir-te un suau massatge i hidratar la pell que et protegeix cada dia. I el Body Milk de Mood Natural Barcelona t’aporta els ingredients perquè aquest moment sigui màgic i et carregui de bon rotllo per la resta de dia.\nLa composició de la crema aporta molta hidratació, minimitza visualment l’aparició de pèl corporal amb el temps i conté antioxidants i un ingredient conegut per regenerar la pell i aportar bon humor.\nAl Body Milk, el 61,5% dels ingredients actius són d’origen natural. Del global del producte, incloent-hi actius i excipients, el 70,1% dels ingredients són d’origen natural i el 29,9% són tecnològics. Aquests últims inclouen els agents estabilitzants i conservants per assegurar que el producte manté les seves característiques durant tota la seva via útil i que no s’altera durant el seu ús.\nConté ingredients naturals mediterranis com l’herba de Sant Joan que actua com a regenerador cutani i antidepressiu natural, oli d’ametlles dolces que hidrata, extracte de pi i vitamina E que actuen com a antioxidants, i telocalpil (ingredient natural que minimitza l’aparició de pèl corporal).\nAporta una immediata hidratació sense resultar enganxós. La sensació d’hidratació, de benestar de la pell i la bona olor del Body Milk s’allarguen en el temps.\nCrema hidratant corporal diària indicada per a tot tipus de pell gràcies a la seva formulació lliure de parabens i al·lèrgens i altament respectuosa amb la pell. Producte d’ús familiar.\nPot ser usat despés de la dutxa amb Shower Gel de Mood Natural Barcelona o sol. S’aconsella aplicar-ho sobre la pell neta i gaudint del moment.


La tonyina, la reina dels oceans | TERMCAT\nSi hi ha un peix apreciat de nord a sud i de llevant fins a ponent és la tonyina, un peix teleosti de l'ordre dels perciformes, de la família dels túnids, amb el dors blau fosc i el ventre argentat, de cos poderós i un depredador actiu. La carn de la tonyina és ferma i nutritiva, conté àcids grassos omega-3, vitamines dels grups B i D, minerals i, sobretot, proteïnes d’alt valor biològic. Es consumeix fresca o en conserva.\nI com a bon peix que és rep un enfilall de noms tot al llarg de la costa: tonyina, bacora, bacoreta, golfàs, orqueda, etc. I en els estadis més joves, golfàs, tonyineta o tonyinola.\nCom a petita mostra gastronòmica de la tonyina i com que és un peix que es menja a tot arreu, us presentem dos plats, un d’asiàtic i un d’americà. El plat asiàtic és el gimbap, un plat coreà que consisteix en un rotlle fet d'algues i arròs, sovint farcit amb carn, verdures o tonyina de llauna. En català, a banda de la forma transcrita del coreà (gimbap), també se’n diu rotlle d’algues i arròs o rotlle d’arròs coreà.\nEl plat americà és la causa limenya, una delícia de la cuina peruana elaborada amb puré de patates i altres ingredients, formant capes. L’original porta tonyina i alvocat, però ja se sap que quan un plat és bo provoca la creativitat dels cuiners; per tant, es poden trobar causes limenyes amb capes de mango, de gambes, de pollastre... del que hi hagi al rebost.\nTotes les coses bones tenen una cara dolenta. En el cas de la tonyina, com que és un peix tan apreciat, la gran demanda ha provocat una sobrepesca que ha posat en perill l’espècie. Així doncs el nostre consell és que en mengeu amb moderació.\nPodeu trobar aquests termes al Cercaterm i al cercador del Portal d’alimentació i gastronomia.


El sistema de recollida de la Part Alta de Tarragona crea diversos «punts negres»\nAl carrer d'en Riudecols i tot el seu voltant hi ha diversos punts.\nVeïns, turistes i restauradors deixen les seves deixalles fora de l’horari establert als llocs on després s’instal·len les papereres mòbils\nActualitzada 07/08/2019 a les 08:15\nA la Part Alta de Tarragona una acció tan quotidiana com anar a llençar la brossa es converteix en un calvari per a veïns i restauradors, especialment a l’estiu. Per aquest motiu, alguns opten per saltar-se els horaris fixats per l’Ajuntament i dipositar els seus residus diaris al carrer.\nCada dia de la setmana, la brigada municipal instal·la papereres mòbils en diferents carrers del barri, a partir de les set del vespre. Més tard, a partir de les nou, les torna a recollir. Els treballadors ja veuen habitual trobar-se bosses, capses i altres als punts on just hi han de posar una d’aquestes papereres, que visiblement s’han llençat molt abans. L’anterior govern va optar per aquest sistema de recollida donat que els carrers de la Part Alta són estrets i no hi caben contenidors a la majoria de llocs.\nEls contenidors, també els de recollida selectiva, es troben, en la seva majoria, als accessos de fora muralles, però també hi ha dues illes a la plaça de les Pescateries Velles i a la plaça de la Pagesia. Les distàncies, però, fan que alguns restauradors i veïns no s’hi desplacin i optin per deixar-ho al mateix punt on, l’endemà o hores més tard, el personal de neteja torna a passar.\nEl carrer d’en Riudecols\nUn d’aquests «punts negres», tal com els anomena el veí Amadeu López, es troba al carrer d’en Riudecols, tant amb la cantonada amb la plaça d’en Ripoll com amb el carrer dels Cavallers. López es mostra crític especialment amb els serveis del Departament de Neteja de l’Ajuntament. Després d’enviar la queixa mitjançant el telèfon verd, encara no li han dit quina mesura duran a terme per erradicar aquests casos. «Com a mínim, que posin un cartell amb l’horari», demana aquest veí del barri, en relació també a la informació per als turistes que s’allotgen a la zona.\nEll mateix ha parlat amb alguns dels seus conciutadans per tal que no llencessin la brossa fora de les hores estipulades, però és partidari que sigui l’Ajuntament qui actuï. En una darrera resposta, el consistori l’emplaça a què presenti una instància a l’Oficina d’Atenció Municipal Ciutadana. «Hi he d’anar jo? És l’administració qui ha d’actuar d’ofici!», assegura. En aquest sentit, denuncia que agents de la Guàrdia Urbana, els Mossos d’Esquadra i la mateixa brigada de la neteja es passegen sovint per la zona i en són conscients. Si els cartells no funcionen, López recomana que inspectors vigilin i informin els veïns de quina és la normativa per a la recollida de deixalles. Aquest mitjà ha intentat conèixer quines són les mesures que des de l’Ajuntament de Tarragona es té previst endegar per tal d’acabar amb aquests «punts negres», però de moment no hi ha hagut resposta.\nComenta el contingut : El sistema de recollida de la Part Alta de Tarragona crea diversos «punts negres»